EkBass/fiwiki-20250220-pages-articles huggingface dataset:
Vapaapaini

Vapaapaini on kansainvälisen painiliiton Filan alainen olympialaji. Maailmalla vapaapaini on olympialaisissa kilpailtavista painimuodoista kreikkalais- roomalaista painia suurempi laji. Esimerkiksi Yhdysvalloissa, Iranissa, Turkissa ja entisissä Neuvostoliiton maissa on jokaisessa miljoonia vapaapainin harrastajia. == Säännöt == Pistelasku ja säännöt ovat samat kuin kreikkalais-roomalaisessa eli ranskalaisessa painissa, paitsi sallittuja myös otteet jaloista ja jaloilla. Lisäksi vapaapainissa clinch-ote tapahtuu vasta, jos kumpikaan painijoista ei ole suorittanut pisteitä ennen 2 minuutin pituisen erän loppua. Clinch-ote tapahtuu siten, että tuomari valitsee arpomalla ottelijan, joka saa ottaa kahdella kädellä otteen vastustajan polven ympäriltä. Vastustajan jalka pitää olla tässä tilanteessa painimaton keskiympyrä sisällä. Jos otteen ottanut painija ei suorita pistettä 30 sekunnin sisällä, niin toinen painija saa pisteen ja voittaa erän. == Kansainvälisiä vapaapainikilpailuja == * Kesäolympialaiset neljän vuoden välein * maailmanmestaruuskilpailut * maailmancup, jokavuotinen maajoukkuekilpailu * Euroopan-mestaruuskilpailut * Ivan Yarigin Open Krasnojarsk, Venäjä * Dave Schultz Memorial International, CO, USA * Aleksander Medved turnaus Minsk, Valko-Venäjä * Küllo Koiv Memorial, Viljandi, Viro == Naisten paini == Naispaini on naisten harjoittamaa painia. Lajin kattojärjestö on kansainvälinen painiliitto UWW. Naispainin säännöt muistuttavat sääntöjä miesten vapaapainissa, kuitenkin kokonelson-ote on kielletty parterre- sekä pystyasennossa. Kansainvälisellä tasolla aikuiset painivat kahdeksassa painoluokassa, jotka ovat 48 kg, 53 kg, 55 kg, 58 kg, 60 kg, 63 kg, 69 kg ja 75 kg. Olympialaisissa painitaan kuudessa painoluokassa: 48 kg, 53 kg, 58 kg, 63 kg, 69 kg ja 75 kg. Naispaini oli ensimmäisen kerran olympialaisten ohjelmassa 2004 Ateenan kisoissa, jolloin painittiin neljässä painoluokassa. Ensimmäiset MM-kilpailut järjestettiin vuonna 1987 Norjan Lorenskogissa. Suomalaisista naispainijoista Tiina Ylinen ja Sarianne Savola ovat voittaneet EM-pronssia. Petra Olli saavutti nuorten olympiapronssia alle 46-kiloisten tyttöjen sarjassa Singaporessa 2010. == Muuta == Yhdysvalloissa harrastetaan kouluissa folk-style painia, joka on hyvin samantapaista kuin kansainvälinen olympiakisojen vapaapaini. Koulupainia on kuitenkin tehty vieläkin riskittömämmäksi. Siinä on kielletty muun muassa laajakaariset heitot. Lisäksi suurimmat erot pistelaskussa ovat siltatilanne ja alta vastustajan otteesta irrottautuminen. Siltatilanteessa tulee pisteitä sen mukaan, kuinka kauan ottelija pitää vastustajaa siltatilanteessa. Mattopainissa alla olevaa hyvitetään, jos hän vapautuu otteesta ja pääsee ylös. == Tunnettuja suomalaisia vapaapainijoita == * Arvo Haavisto * Eino Leino * Erkki Penttilä * Hermanni Pihlajamäki * Hjalmar Nyström *Jere Heino * Jukka Rauhala * Kaarlo Mäkinen * Kalle Anttila * Kustaa Pihlajamäki * Kyösti Luukko * Lennart Viitala * Niilo Turkkila * Pekka Rauhala * Petra Olli * Taisto Kangasniemi * Tauno Jaskari *Ville Heino * Väinö Penttala == Lähteet == ==Aiheesta muualla== Luokka:Paini Luokka:Seulonnan keskeiset artikkelit
Vaskijärvi (kylä)

Vaskijärvi on Karkkilan kaupungissa sijaitseva kylä. Vaskijärvi on Karkkilan kaupungin vanhin kylä, joka sijaitsee muinaisen Meritien varrella Lopen rajan tuntumassa. Kylän vanhoja kantatiloja ovat: Penttilä ja Heikkilä (R:no 1), Manni (R:no 2), Ali- ja Yli-Klemola (R:no 3) ja Paanu (R:no 4). Uudistiloja ovat: Hongisto (R:no 5), Lähteenoja (R:no 6) ja Lempistönmaa (R:no 7). Kylä on ollut yksi kaperaiteisen Hyvinkään–Karkkilan rautatien liikennepaikoista. == Yhdistystoiminta == Vaskijärvelle perustettiin tammikuussa 2005 kyläyhdistys, jonka nimeksi Pohjanpirtillä, Karkkilassa, pidetty kyläkokous valitsi Vaskijärveläiset ry. Ehdolla oli lukuisia nimiä. Valittua nimeä ehdotti Marja Ohra-aho. Vaskijärveläiset ry:n ensimmäiseksi puheenjohtajaksi valittiin Risto Mansikkamäki. Kyläyhdistyksen jäseneksi voivat hakeutua kaikki kylän kehittämisestä ja yhteistoiminnan edistämisestä kiinnostuneet henkilöt. Kannatusjäseneksi voi liittyä myös yritys tai yhdistys. Vaskijärveläiset ry toteuttaa kyläsuunnitelmaa, joka on luettavissa heidän internetsivulta. Muita Vaskijärvellä toimivia yhdistyksiä: Vaskijärven Hirvimiehet ry, Vaskijärven Martat ry ja Vaskijärven Vastus ry. Lisäksi toimii Vaskijärven osakaskunta. == Aiheesta muualla == * Länsi-Uudenmaan kehitys LUKE ry Luokka:Karkkilan kylät
Turun Sanomat

Turun Sanomat on vuonna 1904 perustettu suomalainen poliittisesti sitoutumaton sanomalehti. Lehden levikkialuetta on Varsinais-Suomi. Lehteä julkaisee Turun Sanomat Oy, joka kuuluu TS-Yhtymään. Turun Sanomat on Suomen kolmanneksi suurin seitsenpäiväinen päivälehti. Lehden kokonaislevikki vuonna 2019 oli 72 979 ja painetun lehden levikki 64 048. Lehden vastaava päätoimittaja on Jussi Orell. Lehden logossa on teksti Turun Sanomat kirjoitettuna tekstuuralla. == Historia == Turun Sanomat perusti asianajaja Antti Mikkola, joka toimi myös lehden ensimmäisenä päätoimittajana. Turun Sanomien ensimmäinen lehti julkaistiin sunnuntaina 1. tammikuuta 1905. Lehden alkutaipaleella kilpailu oli kovaa, koska Turussa julkaistiin tuolloin kolmea muutakin suomenkielistä sanomalehteä. Sadantuhannen kappaleen levikin lehti saavutti vuonna 1968. Turun Sanomat irtautui poliittisista kytkennöistä ja julistautui riippumattomaksi vuonna 1961. Siihen asti lehti oli ollut Suomen Kansanpuolueen (ja sen edeltäjän, Kansallisen Edistyspuolueen) äänenkannattaja korostaen erityisesti liberaaleja arvoja. Turun Sanomat otti ensimmäisenä lehtenä Suomessa käyttöön tietokoneladonnan IBM System/360 -koneella vuonna 1964.Jaakko Suominen : Suomen tietotekniikan kronologia == Toimitus == Turun Sanomien toimitus sijaitsee Artukaisissa. Lehti on painettu Salossa keväästä 2019 lähtien. Turun Sanomissa on joka viikko eri kategorioihin ja asioihin liittyviä teemasivuja sekä liitteitä. Lehden nettisivut on yksi Varsinais- Suomen tavoittavimmista verkkomedioista. === Päätoimittajat === * Heikki Liipola (vast.) 1905–1909 * Antti Mikkola 1905–1906 * Eetu Aaltio 1906–1907 * Kaaperi Kivialho 1907–1908 * Lauri Rosendal (va.) 1908–1910 * Severi Nuormaa (va.) 1910 * Frans Vilho Paavola (va.) 1910 * Pontus Artti 1910–1917 * Elias A. Lehtonen (va.) 1917–1918 * Severi Nuormaa 1919–1924 * Frans Keränen (va.) 1924–1925 * Urho Toivola 1925–1937 * Arvo Ketonen 1937–1947 * Weikko Puro 1947–1959 * Tyko Tarponen 1959–1972 * Keijo K. Kulha (vast.) 1973–1982 * Aki Tammisto (toinen päätoim.) 1976–1979 * Reijo Koski (uutistoiminnasta vast.) 1979–1988 * Raimo Vahtera 1982–2006 * Jarmo Virmavirta 1983–1990 * Aimo Massinen 1988–2009 * Ari Valjakka (vast.) 1990–2006 * Raimo Vahtera (vast.) 2006–2007 * Markku Salomaa 2007–2008 * Kalle Heiskanen (Helsinki) 2006–2009 * Riitta Monto 2009–2020 * Kari Vainio (vast.) 2009–2022Orell Turun Sanomien vastaavaksi päätoimittajaksi, Yle.fi, uutiset 15.10.2021, viitattu 15.10.2021 * Jussi Orell 2022– == Katso myös == * Luettelo suomalaisista sanomalehdistä == Lähteet == == Kirjallisuutta == * Harri Kalpa: Sanansaattajana Auran rannoilla: Turun Sanomat 1905–1985: reportaasi sanomalehdestä ja sen tekijöistä. Turun Sanomat 1984. ISBN 951-95654-6-9 (sid.) ISBN 951-95654-7-7 (1/1-n.). * Raimo Vahtera: Matkan määränä kansan menestys. Turun Sanomat 1905–2005. TS-Yhtymä 2004. ISBN 9789519129600. == Aiheesta muualla == * Turun Sanomien kotisivut * TS-Yhtymä * Ensimmäinen numero Kansalliskirjaston digitoidussa aineistossa * Kustannusyhtiön Oy Turun Sanomien historiaa (porssitieto.fi) * Luokka:Seulonnan keskeiset artikkelit
Münster

pienoiskuva|Raatihuone Münster on kaupunki Saksassa, Nordrhein-Westfalenin osavaltion pohjoisosassa. Sitä pidetään Westfalenin alueen kulttuurikeskuksena. Vuoden 2022 lopussa siellä oli 320 946 asukasta. Münster muodostaa oman kaupunkipiirinsä (kreisfreie Stadt), eli se ei kuulu mihinkään Saksan piirikunnista. Kaupungin nimi tulee latinan luostaria tarkoittavasta sanasta monasterium, joka viittaa Kaarle Suuren vuonna 793 perustamaan Münsterin hiippakuntaan. Keskiajalla Münster oli yksi hansaliiton johtavia jäseniä. Vuonna 1534 anabaptistit kapinoivat Münsterin kapinassa osana reformaatiota ja perustivat valtion, joka otti käyttöön yhteisomistuksen ja moniavioisuuden. Kapinaa kesti 16 kuukautta, ennen kuin kaupunki vallattiin takaisin ja kapinalliset kidutettiin kuoliaiksi. Kolmikymmenvuotisen sodan päättänyt Westfalenin rauha solmittiin Münsterissä 1648 ja kaupunki määrättiin katolilaiseksi. Vuonna 1802 Preussi valloitti kaupungin Napoleonin sotien aikana ja siitä tuli Preussin Westfalenin provinssin pääkaupunki vuonna 1815. Toisessa maailmansodassa Münster tuhottiin lähes kokonaan pommituksissa, mutta se rakennettiin sodan jälkeen vanhaa jäljentämällä. == Nähtävyyksiä == * Prinzipalmarkt, kauppatori ja 1300-luvulta säilynyt raatihuone * Pyhän Paavalin katedraali 1200-luvulta ja sen kello vuodelta 1540 * Pyhän Lambertin kirkko vuodelta 1375, jossa anabaptistien ruumiita pidettiin näytteillä häkeissä. * Vuosina 1767–1787 rakennettu piispanlinna, joka on nykyisin yliopiston hallintorakennuksena. * Eläintarha Allwetter Zoo sekä sen yhteydessä delfinaario ja hevosmuseo. == Lähteet == == Aiheesta muualla == * Münsterin kaupunki * Wilhelm-yliopisto * Münsterin ammattikorkeakoulu Luokka:Nordrhein-Westfalenin kunnat Luokka:Saksan kaupungit
Neuss

Neuss on kaupunki Saksassa Nordrhein-Westfalenin osavaltiossa. Se sijaitsee Reinin rannalla vastapäätä Düsseldorfia. Vuoden 2022 lopussa siellä oli 154 139 asukasta. Neuss on Rhein-Kreis Neussin piirikunnan suurin kaupunki. == Historia == Kaupungin perustivat roomalaiset vuonna 16 eaa. etuvartioksi () Rein- ja Erftjokien yhtymäkohtaan nimellä Novaesium. Se on Augsburgin () ja Trierin () jälkeen Saksan kolmanneksi vanhin roomalaisasutus. Keskiajalla Neuss kasvoi hyötyessään sijainnistaan Reinin ylityspaikalla. 900-luvulla sinne sijoitettiin Pyhän Quirinuksen jäänteet, joita palvomaan tehtiin pyhiinvaelluksia Pyhän saksalais-roomalaisen keisarikunnan ulkopuoleltakin. Ensimmäinen maininta Neussista kaupunkina on vuodelta 1138. Vuosina 1474–1475 Burgundin herttua Kaarle Rohkea piiritti kaupunkia lähes vuoden. Kaupungin kestettyä piirityksen keisari Fredrik III antoi sille palkkioksi oikeuden lyödä rahaa ja kantaa keisarillista vaakunaa – kotkaa ja kruunua. Lisäksi hän teki kaupungista Hansaliiton jäsenen, vaikka muut jäsenet eivät sitä koskaan hyväksyneet. Ranskan Ludvig XIV:n ajan sodat johtivat Neussin taloudelliseen perikatoon ja sen merkitys kauppapaikkana väheni. Taloudellinen nousu alkoi uudelleen vasta 1800-luvulla. Vuosina 1794–1814 Neuss oli osa Ranskaa Napoleonin valtakaudella. Vuonna 1815 se liitettiin Preussiin ja järjestettiin piiriksi, johon kuuluivat Neussin, Dormagenin, Nettesheimin, Nievenheimin, Rommerskirchenin ja Zonsin kunnat. Kaupungissa oli tällöin 6 333 asukasta. Vuonna 1975 Neussin ja Grevenbroichin piirit yhdistyvät Rhein-Kreis Neussiksi. == Talous == Neuss on merkittävä rautateiden ristysasema. Sen satamaan pääsevät jokialukset ja pienet valtamerilaivat. Kaupungissa on konepaja-, paperi-, metalli- ja elintarviketeollisuutta ja siellä käydään viljakauppaa. == Lähteet == == Aiheesta muualla == *Kaupungin verkkosivut Luokka:Nordrhein- Westfalenin kunnat Luokka:Saksan kaupungit
Paderborn

Paderborn on kaupunki Saksassa, Nordrhein-Westfalenin osavaltiossa. Nimensä se on saanut pieneltä Paderjoelta. Kaupungissa oli 154 755 asukasta vuoden 2022 lopussa. Asukkaista noin 19 000 on Paderbornin yliopiston opiskelijoita. Paderborn on samannimisen piirikunnan keskuskaupunki. Paderborn oli entisen Nixdorf Computer -tietotekniikkayhtiön pääkonttorin sijaintipaikka. Siemens osti yhtiön 1990-luvun alussa, ja yhtiön perinnettä jatkavat Paderbornissa yhä pankkijärjestelmiä tekevä Diebold Nixdorf sekä jotkin Siemensin yksiköt. Kaupungissa on nykyisin maailman suurimmaksi kutsuttu, Nixdorf Computerin perustajan Heinz Nixdorfin mukaan nimetty tietokonemuseo. Paderborn on myös perinteisen Paderborner Pilsener -oluen kotipaikka. Warsteiner osti panimon 1980-luvun lopulla, mutta olutta tehdään edelleen entisellä nimellä. Muinainen saksien elämänpuu Irminsul kasvoi legendan mukaan Eresburgin linnan lähellä Paderbornissa, mutta Kaarle Suuri tuhosi sen 772. ==Urheilu== Kaupungin jalkapalloseura SC Paderborn 07 nousi kauden 2018–2019 jälkeen Bundesliigaan. Paikallinen baseball-joukkue Paderborn Untouchables on yksi Saksan menestyksekkäimpiä. Koripallojoukkue Paderborn Baskets pelaa korkeimmalla tasolla eli Basketball-Bundesligassa. ==Lähteet== == Aiheesta muualla == *Kaupungin verkkosivut Luokka:Nordrhein-Westfalenin kunnat Luokka:Saksan kaupungit
Leverkusen

Leverkusen on kaupunki Saksassa, Nordrhein-Westfalenin osavaltiossa, Reinin varrella Kölnin ja Düsseldorfin välissä. Vuoden 2011 väestönlaskennassa siellä oli 158 984 asukasta. Sen suomalainen ystävyyskaupunki on Oulu. Leverkusen syntyi Reinin–Ruhrin alueen taloudellisen kasvun myötä. Se oli maaseutua 1800-luvulle asti. Kaupunki perustettiin vuonna 1930 yhdistämällä Wiesdorf, Opladen, Schlebusch, Steinbüchel, Rheindorf ja Bergisch-Neukirchen. Apteekkari Carl Leverkus perusti 1860 pieneen 1100-luvulta tunnettuun Wiesdorfin kylään väritehtaan. Bayer osti tehtaan 1891. Yhtiö muutti pääkonttorinsa Wiesdorfiin 1912, ja kylästä tuli Saksan kemianteollisuuden keskus. Kun kylistä koottiin kaupunki, se sai nimensä Carl Leverkusin mukaan. Leverkusen tunnetaan menestyksekkäästä jalkapallojoukkueestaan Bayer 04 Leverkusen. pienoiskuva|vasen|Leverkusen: Doktorsburg == Lähteet == ==Aiheesta muualla== *Leverkusen *Leverkusen *
Mikael I

Mikael I Rhangabes (myös: Mikael Rangabenos) (, k. 11. tammikuuta 844) oli Bysantin keisari vuosina 811–813. Mikael oli aatelinen, joka meni naimisiin keisari Nikeforos I:n tyttären Procopian kanssa. Hänestä tehtiin keisari Nikeforoksen poikaa Staurakiosta vastustaneessa kapinassa. Mikael sai tukensa kirkon ortodoksisilta ja vainosi ikonoklasteja. Hän antoi bulgaarien hävittää Makedoniaa ja Traakiaa ennen kuin lähti vuonna 813 sotimaan heitä vastaan. Hänet kukistettiin Bersinikiassa, minkä jälkeen Leo Armenialainen julistettiin keisariksi. Mikael karkotettiin Proten saarelle, jossa hän eli munkkina kuolemaansa saakka. == Lähteet== * * === Viitteet === == Aiheesta muualla == Luokka:Bysantin keisarit Luokka:700-luvulla syntyneet Luokka:Vuonna 844 kuolleet
Leo V

Leo V (775–820), lisänimeltään Armenialainen, oli Bysantin keisari vuosina 813–820. Leo kunnostautui kenraalina keisarien Nikeforos ja Mikael I aikana. Hän taisteli menestyksekkäästi arabeja vastaan vuonna 812, ja seuraavana vuonna Mikael I kutsui hänet mukaan sotaretkelle bulgareja vastaan. Leo käytti sotilaiden tyytymättömyyttä hyväkseen ja jätti Mikaelin pinteeseen Adrianoplen taistelussa. Taistelun jälkeen Leo johti kapinaa Mikaelia vastaan, ja hänet julistettiin keisariksi. Myöhemmin Leo löi bulgarialaiset useaan otteeseen. Leosta tuli epäsuosittu, koska hän sorti paulikaaneja ja ikonofilejä. Lopulta hänen ystävänsä Mikael yritti kapinaa, mutta hänet vangittiin. Mikaelin kannattajat salamurhasivat Leon, ja Mikael julistettiin keisariksi. == Kirjallisuutta == * * Luokka:Bysantin keisarit Luokka:Armenialaiset henkilöt Luokka:Vuonna 775 syntyneet Luokka:Vuonna 820 kuolleet
Aragonia

Aragonia (espanjaksi ja aragoniaksi Aragón, katalaaniksi Aragó) on yksi Espanjan 17 itsehallintoalueesta. Aragonian rajanaapurit ovat pohjoisessa Ranska, idässä Katalonia, etelässä Valencia ja lännessä Kastilia-La Mancha, La Rioja ja Navarra. Aragoniaan kuuluvat Zaragozan, Huescan ja Teruelin maakunnat. Ne on edelleen jaettu 33 piiriin (comarca). Itsehallintoalueen johtajana on toiminut Javier Lambán Montañés heinäkuusta 2015 alkaen. psoe.es. Viitattu 6.8.2018 == Maantiede == Aragonia koostuu kolmesta hyvin erilaisesta maantieteellisestä osasta. pohjoisosaa hallitsevat Pyreneet, etelärajalla on Iberianvuoret ja niiden välissä Ebron laakso. Monte Perdido (3 355 m) on osa Ordesa y Monte Perdidon kansallispuistoa. == Aluejako == Aragonia koostuu kolmesta maakunnasta: * Huesca, pääkaupunki Huesca * Teruel, pääkaupunki Teruel * Zaragoza, pääkaupunki Zaragoza Maakunnat jakaantuvat kaikkiaan 731 kuntaan. heraldo.es. Viitattu 6.8.2018 ===Suurimmat kunnat=== Kunta Asukasluku (1.1.2017) Instituto Nacional de Estadística. Viitattu 6.8.2018 1\. Zaragoza 664 938 2\. Huesca 52 223 3\. Teruel 35 484 4\. Calatayud 20 173 5\. Utebo 18 593 6\. Monzón 17 166 7\. Barbastro 16 907 8\. Ejea de los Caballeros 16 596 9\. Alcañiz 15 937 10\. Fraga 15 024 Espanjan lisäksi Aragoniassa puhutaan aragonian kieltä joillain alueilla Pyreneiden laaksoissa ja katalaania Katalonian rajaseuduilla. Espanjan kielen Aragoniassa puhuttavaa murretta kutsutaan aragonianespanjaksi. == Historia == Aragonia oli Ranskan läänitysmaa (Jaca), itse julistettu kuningaskunta, joka yhdistettiin Pamplonan kuningaskuntaan (myöhemmin Navarra) 925. Aragonian kuningaskunta perustettiin uudelleen 1035 ja se kesti vuoteen 1707. Aragonian kuninkaat hallitsivat myös Kataloniaa, ja myöhemmin Baleaareja, Valenciaa, Sisiliaa, Napolia ja Sardiniaa. Aragonian kuninkaat käyttivät myös Valencian ja Mallorcan kuninkaan, Barcelonan kreivin, Montpellier’n lääninherran, sekä Ateenan ja Neopatrian herttuan arvonimiä. Arvonimet vaihtelivat sitä mukaa kun alueita valloitettiin, menetettiin tai jaettiin jälkeläisille. Kastilia ja Aragonia yhdistyivät 1479 avioliiton kautta personaaliunioniin ja Espanja luotiin tosiasiallisesti 1516 ja virallisesti 1707. == Lähteet == == Aiheesta muualla == *
Aragón

Aragón voi tarkoittaa seuraavia asioita: *Aragonia () ;Espanjan laivasto *Aragón-luokka **Aragón (1879), Aragón-luokan risteilijä *Aragón (1913), joukkojenkuljetusalus *Aragón (TA11), joukkojenkuljetusalus ex -USS Noble (APA-218) *Aragón (L22), kuljetusalus ex- USS Francis Marion (LPA-249).
Cantabria

Cantabria () on yksi Espanjan 17 itsehallintoalueesta ja yksi Espanjan 50 maakunnasta. Se on jaettu edelleen seitsemään piiriin. Cantabrian rajanaapurit ovat Baskimaa (Biskajan maakunta), etelässä Kastilia ja León (León, Palencia ja Burgos), lännessä Asturia ja pohjoisessa Atlantin Biskajanlahti. Cantabria on saanut nimensä ennen roomalaisia alueella eläneeltä kelttiläiseltä cantabri-kansalta. Ennen itsehallintojärjestelmän käyttöönottoa Cantabria tunnettiin Santanderin maakuntana. Cantabria jakaa vuoristossa sijaitsevan Picos de Europan kansallispuiston Asturian ja Leónin maakuntien kanssa. Vuoristo kohoaa jopa 2 500 metrin korkeuteen. Atlantin rannikon läheisyyden vuoksi sademäärät kohoavat jopa 1 200 millimetriin vuodessa ja ilmasto on viileämpi kuin muualla Espanjassa. == Kieli == Itsehallintoalueen ainoa virallinen kieli on espanja. Alueella puhutaan kuitenkin yhä jonkin verran hyvin uhanalaista seudun alkuperäiskieltä kantabrian murretta, jota huolimatta sen läheisestä sukulaisuussuhteesta espanjaan ei kuitenkaan pidetä nykyään espanjan vaan asturia-leónin kielen murteena.http://www.enfocant.info/cantabria/cultura/unesco-encluyi-cantabria- cumu-tarrentoriu-lengua-sellenca == Aluejako == Cantabria on jaettu kymmeneen piirikuntatasoiseen comarca-nimiseen alueeseen, jotka jakaantuvat vielä kaikkiaan 102 kuntaan, joista kullakin on oma kaupungin- tai kunnanvaltuustonsa. === Suurimmat kaupungit === Kaupunki Asukasluku (2017) 1\. Santander 171 951 2\. Torrelavega 52 034 3\. Castro-Urdiales 31 817 4\. Camargo 30 556 5\. Piélagos 24 918 6\. El Astillero 18 120 7\. Santa Cruz de Bezana 12 818 8\. Laredo 11 347 9\. Santoña 11 004 10\. Los Corrales de Buelna 10 912 == Talous == Cantabrian työvoimasta 5,8 prosenttia työskentelee alkutuotannon, 30,3 prosenttia jalostuksen ja 63,8 prosenttia palvelusektorilla. Maaliskuussa 2007 Cantabrian työttömyysprosentti oli 8,11 prosenttia, kun se koko Espanjassa oli 9,44. == Urheilu == Perinteinen kantabrialainen urheilulaji on paikallinen keilailupeli, josta harjoitetaan eri alueilla neljää erityylistä muotoa. Rannikolla suosittu laji on soutu, jota on perinteisesti harjoitettu kalastusveneillä. Suurin jalkapalloseura on Espanjan toiseksi korkeimmalla sarjatasolla Segunda Divisiónissa pelaava Racing Santander. Menestynein koripalloseura on Alega Cantabria (Torrelavega). == Lähteet == == Aiheesta muualla == *
Hansa

Hansa viittaa seuraaviin asioihin: *Hansaliitto, pohjoiseurooppalaisten kaupunkien liitto 1200–1400-luvuilla *Hansakortteli, kauppakeskus Turussa *Hansa, kauppakeskus Kouvolassa *Hansa, Saksassa 1905–1961 valmistettu automerkki *Hansa Express, Finnlinesin entinen autolautta *FC Hansa Rostock, saksalaiseen jalkapalloseuraan *I.V.L. A.22 Hansa, suomalainen lentokonemalli *Hotelli Hansa, ravintolastaan tunnettu hotelli Helsingin Uuden ylioppilastalon tiloissa *Hansasilta, Helsingin kaupungin omistama kauppakeskussilta *SS Hansa, manner-Ruotsin ja Visbyn välillä 1899–1944 liikennöinyt matkustaja-alus *M/S Hansa, syyskuussa 1947 Perämerellä palanut ja uponnut suomalainen moottorialus.
SPC700

Sony SPC700 on Super Nintendo Entertainment Systemissa (SNES) käytetty 8-bittisellä suorittimella varustettu äänipiiri. SPC700 on osana SNESin äänimoduulia. SPC700-piiri oli erittäin edistynyt aikaisekseen (1991) ja sitä voidaankin luonnehtia tietyin tavoin nykyisien wavetable-synteesiin perustuvien äänikorttien esi-isäksi. SPC700:n ja sen kumppanina toimivan 16-bittisen S-DSP:n kehitti ja valmisti Sony. Super Nintendo Entertainment Systemin sisällä SPC700 sijaitsee S-DSP:n yläpuolella, äänimoduulin vasemmalla laidalla. Piiri on kytketty piirilevylle juotettuun 64 kilotavun muistiin ja käy 2,048 MHz:n nopeudella. Se koostuu kuudesta sisäisestä rekisteristä ja voi suorittaa 256 operaatiokoodia. SPC700:n ääninäytteet ovat digitaalisesti pakatussa muodossa. Toisin kuin useimpien muiden komponenttien kohdalla, SPC700 ei tue DMA tiedonsiirtoa, vaan kaikki informaatio täytyy siirtää neljän 8-bittisen rekisterin kautta, jotka näkyvät sekä SPC700:lle että Super Nintendo Entertainment Systemin suorittimelle. SPC700:n kumppani, S-DSP toimii samankaltaisesti kuin modernit wavetable-äänikortit, kuten Sound Blaster Audigy. Se pystyy toistamaan samanaikaisesti 8 häviöllisesti pakattua 16-bittistä samplea millä tahansa korkeudella, voimakkuudella ja stereopaneroinnilla. SPC700:lle ja S-DSP:lle voidaan kehittää toisto- ohjelmistoa kuten IBM PC-yhteensopiville tai Apple Macintosh-koneille. Emulointiin liittyvä ääniformaatin tiedostonimi .SPC tulee tämän piirin nimestä. ==Aiheesta muualla== * http://www.snesmusic.org/ - Piiriin liittyvä emulointiaiheinen sivusto * http://emureview.ztnet.com/developerscorner/SoundCPU/spc.htm - SPC700:n dokumentaatiota (englanniksi) Luokka:Äänipiirit Luokka:Sony
Al-Šarqiyya

Al-Šarqiyya (, itäinen) -nimisiä paikkoja on monissa arabiankielisissä maissa: * aš-Šarqiyya, entinen kuvernementti Omanissa, josta muodostettiin syksyllä 2011 kaksi kuvernementtia: ** Eteläinen aš-Šarqiyya ** Pohjoinen aš-Šarqiyya *Al-Šarqiyya, provinssi Saudi-Arabiassa *Al-Šarqiyya, kuvernementti Egyptissä ==Katso myös== * Ahrar al-Sharqiya, kapinallisryhmä Pohjois-Syyriassa
Epoksi

Epoksi on kertamuovi, joka kovettuu kovettajan avulla. IG Farben keksi materiaalin Saksassa vuonna 1939. Epoksimuovien käyttökohteita ovat maalit, liimat ja rakennuspinnoitteet, sähkötarvikkeet, elektroniikka, autojen ja veneiden osat sekä urheiluvälineet. == Epoksin historia == Epoksikemian historia alkoi luultavasti vuonna 1909, kun venäläinen kemisti Nikolai Priležajev keksi, että olefiinit reagoivat peroksibentsoehapon kanssa muodostaen epoksideja. 1930-luvun puolivälissä saksalainen Paul Schlack haki patenttia korkean molekyylipainon omaavien polyamiinien valmistustavalle, jossa amiinit reagoivat useampaa kuin yhtä epoksidiryhmää sisältävien epoksidiyhdisteiden kanssa. Patenttia kuvailtiin epoksidiyhdistereaktioksi, jossa epikloorihydriini reagoi bisfenoli-A:n kanssa. Nykyisen epoksikemian keksivät samanaikaisesti sveitsiläinen Pierre Castan ja yhdysvaltalainen Sylvan Owen Greenlee. Molemmat kemistit hakivat useita patentteja 1930-luvun lopulla. Sveitsiläinen kemianteollisuusyritys Ciba toi ensimmäiset epoksihartsityypit markkinoille vuonna 1946. ==Lähteet== Luokka:Muovit Luokka:Polymeerit Luokka:Seulonnan keskeiset artikkelit
Suutarila

Suutarila () on Helsingin 40. kaupunginosa, joka sijaitsee Koillis-Helsingissä Keravanjoen varressa. Kiinteistöjaotuksen mukaiseen kaupunginosaan kuuluvat osa-alueina Siltamäki (noin 6 400 asukasta), Tapulikaupunki (8 500 as.) ja Töyrynummi (4 700 as.). Yhteensä alueella on noin 19 700 asukasta ja 3 300 työpaikkaa. Suutarila tarkoittaa myös kaupungin peruspiiriä, johon kuuluvat ainoastaan Siltamäki ja Töyrynummi. Peruspiirin asukasluku vuoden 2008 alussa oli 11 151 ja työpaikkojen määrä 1 930 (31.12.2005). Suutarilan kaupunginosan naapurialueita Helsingissä ovat Tapaninkylä ja Suurmetsä, ja Vantaan puolella Tikkurila pohjoisessa ja Tammisto sekä Veromies lännessä. Suutarila eli Skomakarböle kuuluu Tikkurilan ohella Helsingin pitäjän keskusseudun keskiaikaisiin kyläkuntiin. Kylän nimi ei näytä olleen alkuaikoina täysin vakiintunut; asiakirjoissa esiintyvät vaihdellen Skommarböleby (vuosina 1540–1543), Bölleby (1544), Bölet (1545) ja Skomarby (1552). Suomenkielisenä käännösnimenä on 1900-luvun alussa tullut käyttöön Suutarinkylä, ja vuonna 1959 kaupunginosan nimeksi vahvistettiin Suutarila.Olavi Terho ym. (toim.): Helsingin kadunnimet, s. 25. Helsingin kaupungin julkaisuja 24, 1970, Helsinki. Isonjaon päättyessä vuonna 1769 kylässä oli neljä taloa. Talojen maista ositettiin asuntotontteja 1900-luvun alusta lähtien. Alue liitettiin Helsingin kaupunkiin vuoden 1946 suuressa alueliitoksessa, jolloin se oli luonteeltaan vielä varsin maaseutumaista. Kaupunginosaan vahvistettiin väliaikainen rakennuskaava ja ensimmäiset kadunnimet vuonna 1952. Suutarilan lopullinen kaavoitus alkoi 1960-luvulla.Terho ym. (toim.), s. 190. Suutarinkylän vanhojen talonpoikaistalojen nimet on säilytetty kadunnimissä Halvarilanpolku (Halvars), Hannukselantie ja -polku (Hannusas), Penttiläntie ja -polku (Bengts) ja Pikkaraistie (Kortmans).Terho ym. (toim.), s. 190–191. == Lähteet == == Aiheesta muualla == * Helsinki alueittain (2005). Suutarilan peruspiiri * MaTaPuPu-sivut Suutarila-Siltamäki * Liisa Nordman: Suutarilan peruspiirin historiaa * Suutarilan kirjasto * Malmi.org Koillis-Helsingin palvelut yhdestä paikasta *
1000-luku eaa.

1000-luku eaa. oli vuosisata, johon kuuluivat vuodet 1099–1000 eaa. == Tärkeitä tapahtumia == * Ramses XI, Egyptin 20. dynastian viimeinen faarao, kuolee 1069 eaa. *Noin 1020 – Israelin kuningaskunta syntyy. Se oli valtio Lähi-idässä suunnilleen vuosina 1020–722 eaa. == Tärkeitä henkilöitä == *Zarathustra, Iranilainen profeetta (arviot vaihtelevat 1000 eaa. – 600 eaa.) *Profeetta Samuel Israelissa *Saul, Israelin kuningas *Daavid, Israelin kuningas (~ 1006 eaa. – 965 eaa.) Luokka:1000-luku eaa.
1100-luku eaa.

1100-luku eaa. oli vuosisata, johon kuuluivat vuodet 1199–1100 eaa. == Tärkeitä tapahtumia == * Pueblo-kansojen kulttuuri kukoistaa Pohjois- Amerikassa (mm. nykyinen New Mexico) * Troijan sota Kreikassa * Olmeekkien kulttuuri kukoistaa Keski-Amerikassa * Heettien uusi valtakunta tuhoutui. == Tärkeitä henkilöitä == * Ramses III Egyptin faarao * Nebukadressar I Babylonian kuninkaana Luokka:1100-luku eaa.
1200-luku eaa.

1200-luku eaa. oli vuosisata, johon kuuluivat vuodet 1299–1200 eaa. == Tärkeitä tapahtumia == * Abu Simbelin temppelit rakennettiin Egyptissä * Afroditen temppeli rakennettiin Pafosissa, Kyproksella == Tärkeitä henkilöitä == * Egyptin faarao Ramses II Luokka:1200-luku eaa.
Lokatiivi

Lokatiivi on yleismerkityksinen olosija eli paikallissijoihin kuuluva sijaintia ilmoittava sijamuoto (). Suomen kielessä ei ole lokatiivia, vaan sen asemesta käytetään eriytyneempiä olosijoja inessiiviä (sisäolento), adessiivia (ulko-olento) ja essiiviä (olento), joista viimeinen on kehittynyt lokatiivista. ==Lokatiivi uralilaisissa kielissä== Niissä uralilaisissa kielissä, joissa paikallissijasarjoja on useita, kuten suomessa ja unkarissa, lokatiiviksi nimitetään sitä olosijaa, joka kuuluu niin sanottujen yleisten paikallissijojen sarjaan. Suomessa tätä lokatiivia ei elävänä sijamuotona enää ole olemassa, vaan se jatkaa elämäänsä hieman toisessa tehtävässä essiivinä. Vanha lokatiivinen merkitys näkyy vielä sellaisissa adverbeissa kuin kaukana, kotona, luona, läsnä, mukana, siinä, takana ja ulkona. Unkarissa lokatiivin pääte on -t/-tt, jota edeltää tarvittaessa sidevokaali -o/-e/-ö. Sijamuoto on nykykielessä harvinainen: se esiintyy lähinnä joidenkin paikannimien yhteydessä, ja silloinkin se voidaan korvata inessiivillä tai superessiivillä: * Pécsett 'Pécsissä' (rinnakkaismuoto superessiivillä: Pécsen) * Kaposvárt 'Kaposvárissa' (rinnakkaismuoto superessiivillä: Kaposváron) * Győrött 'Győrissä' (rinnakkaismuoto inessiivillä: Győrben) ==Lokatiivi indoeurooppalaisissa kielissä== Monissa indoeurooppalaisissa kielissä lokatiivi tunnetaan. Esimerkkejä slaavilaisesta ukrainan kielestä: *пісня (laulu): пісні laulussa, піснях lauluissa *місто (kaupunki): в місті kaupungissa, в містах kaupungeissa *Дніпро (Dnepr): по Дніпру Dneprin rannalla/rannoilla Ukrainassa, kuten monissa muissakin indoeurooppalaisissa kielissä, lokatiivi ei ilmaise sijaintia yksinään, vaan sitä käytetään vain prepositioiden kanssa. Siksi tätä sijaa voidaan nimittää myös prepositionaaliksi. Luokka:Sijamuodot
1300-luku eaa.

1300-luku eaa. oli vuosisata, johon kuuluivat vuodet 1399–1300 eaa. == Tärkeitä tapahtumia == * Akhenaten (Amenhotep IV) nousee valtaan Egyptissä vuonna 1353 eaa. * Heettiläisten kuningas Suppiluliuma I:n kukistaa hurrilaisten valtakunnan Mitannin == Tärkeitä henkilöitä == * Egyptin faarao Amenhotep III * Egyptin faarao Akhenaten * Egyptin faarao Tutankhamon
1400-luku eaa.

1400-luku eaa. oli vuosisata, johon kuuluivat vuodet 1499–1400 eaa. == Tärkeitä tapahtumia == * 1400-luku eaa. – ensimmäiset Raamatun kirjoitukset syntyivät * 1492 eaa – Thutmosis I:n kuoltua hänen poikansa, Thutmosis II, nousee faaraoksi. == Tärkeitä henkilöitä == * Thutmosis I * Thutmosis II *Hatšepsut Luokka:1400-luku eaa.
1500-luku eaa.

1500-luku eaa. oli vuosisata, johon kuuluivat vuodet 1599–1500 eaa. == Tärkeitä tapahtumia == *1504 eaa. – Amenhotep I:n kenraali, Thutmosis I, nousee faaraoksi Amenhotepin kuoltua. *1525 eaa. – Egypti: Egyptin 15. dynastian loppu. *Egyptiläisten joukot ajoivat Ala-Egyptiä miehittäneet hyksot pois maasta. *1550 eaa. – Muinaisen Egyptin 18. dynastia perustettiin. Ahmose nousi faaraoksi. *Nubia ja Palestiina liitettiin osaksi Egyptiä. == Henkilöitä == *Taa II, faarao *Ahmose, faarao *Amenhotep I, faarao *Thutmosis I, faarao *Senemut, arkkitehti ja virkamies Luokka:1500-luku eaa.
Bab

Bab (myös kirjoitusmuodossa Báb; ), syntyjään Sayyid Ali Muhammad Shirazi (; 20. lokakuuta 1819, Šīrāz – 9. heinäkuuta 1850, Tabriz) oli persialainen uskonnollisen liikkeen baabilaisuuden perustaja ja johtohenkilö. Hän nousi 1800-luvun alussa syntyneen šaikhilaisuuden johtoon vuonna 1844. Seuraavina vuosina Bab kehitti šaikhilaisuutta radikaalimman ja šiialaisuuden valtavirran vastaisen liikkeen.Hämeen-Anttila 1999, s. 175 Bab vangittiin vuonna 1848 ja hänet teloitettiin 1850.Dictionary of Beliefs and Religions 1992, s. 52 Bab kirjoitti useita kirjoja, joista tärkeimmät olivat hänen ensimmäinen kirjansa Qayyum al-asma’ sekä vuonna 1847 ilmestynyt Bayan. Hänen kuolemansa jälkeen Bahá’u'lláh perusti baabilaisuuden pohjalta bahá'í-uskon.Hämeen-Anttila 1999, s. 183 == Lähteet == * * === Viitteet === Luokka:Persialaiset kirjailijat Luokka:Baabilaisuus Luokka:Bahai Luokka:Iranilaiset uskonnolliset johtajat Luokka:Vuonna 1819 syntyneet Luokka:Vuonna 1850 kuolleet Luokka:Seulonnan keskeiset artikkelit
Loglan

Loglan on keinotekoinen kieli, joka on suunniteltu kielitieteelliseen tutkimukseen, erityisesti Sapirin–Whorfin hypoteesin toteamiseen. Kielen loi James Cooke Brown vuoden 1955 alussa päämääränään luoda logiikkaa ja laskelmointia niin voimakkaasti ilmaiseva kieli, että sitä opiskelevat ihmiset ajattelisivat olevan parempi jos hypoteesi pitäisi paikkansa. Brownin tarkoitus oli, että kieli olisi kulttuurillisesti mahdollisimman neutraali, sekä loogisesti ja kielitieteellisesti vahva, sisältäen kaikki tunnetun kielen ilmaisukeinot. Kielen kielioppi perustuu predikatiiviseen logiikkaan, joka myös tekee siitä erityisesti ihmisten ja tietokoneiden väliseen kommunikointiin sopivan. Brown perusti Loglan-instituutin kehittämään kieltä ja sen muita sovelluksia. Hän piti kieltä aina tutkimusprojektina, joka ei ollut koskaan valmis. Vaikka hän julkisti monta asiakirjaa sen suunnittelusta, hän ei koskaan julkaissut sitä vapaasti julkisuuteen. Tämän takia joukko hänen seuraajiaan muodostivat myöhemmin The Logical Language Groupin (Loogisten kielten ryhmä) luodakseen lojban-kielen samojen perusajatusten mukaan, mutta tarkoituksena tehdä siitä vapaasti käytettävä ja rohkaista sen käyttöön oikeana kielenä. ==Aiheesta muualla== * Loglan-instituutti Luokka:Suunnitelmakielet
Phetchabun (provinssi)

Phetchabun () on yksi Thaimaan provinsseista. Sen naapuriprovinsseja ovat Loeo, Khon Kaen, Chaiyaphum, Lopburi, Nakhon Sawan, Phichit ja Phitsanulok. Provinssin pinta-ala on 12 668,4 neliökilometriä ja siellä on arviolta 913 600 asukasta (vuonna 2017). == Lähteet == == Aiheesta muualla == Luokka:Thaimaan provinssit
Susan Sontag

Susan Sontag, alun perin Rosenblatt, (16. tammikuuta 1933 – 28. joulukuuta 2004 New York) oli yhdysvaltalainen kirjailija, esseisti ja ihmisoikeusaktivisti. == Lapsuus == Susan Sontagin vanhemmat olivat turkiskauppiaita Kiinassa. Äiti kävi synnyttämässä Susanin New Yorkissa jättääkseen hänet sitten sukulaisille. Kun Susanin isä kuoli vuonna 1938, äiti muutti takaisin Yhdysvaltoihin, jossa hän yhdessä Susanin kanssa muutti Tucsoniin Arizonassa, koska Susan sairasti astmaa. Sieltä he muuttivat Los Angelesiin. Myöhemmin Susan otti isäpuolensa sukunimen Sontag. Susan Sontag meni naimisiin sosiologi Philip Rieffin kanssa 17-vuotiaana. Heidän poikansa syntyi vuonna 1952. Kirjailija Benjamin Moser sai Pulizer-palkinnon Susan Sontagin elämäkerrasta (2019). Hän väitti, että Sontag oli huono äiti ja kohteli julmasti parisuhdekumppaneitaan. Sontag oli erittäin vaikutusvaltainen intellektuelli, maan ”viimeinen suuri kirjailijatähti”, ”mytologisoitu nero”, Helsingin Sanomat kuvaa. Sontag kärsi eri syövän muodoista yli kolme vuosikymmentä ja kuoli 71-vuotiaana leukemiaan. 1980-luvulta lähtien hän eli parisuhteessa valokuvaaja Annie Leibovitzin kanssa. == Tunnustukset == Vuonna 2000 Sontag sai Yhdysvaltain arvostetuimman kirjallisuuspalkinnon National Book Awardin romaanistaan In America. == Suomennoksia == * == Kirjallisuutta == * == Lähteet == == Aiheesta muualla == * Susan Sontagin muistokirjoitus Helsingin Sanomissa. Luokka:Yhdysvaltalaiset elokuvakriitikot Luokka:Yhdysvaltalaiset esseistit Luokka:Yhdysvaltalaiset ihmisoikeusaktivistit Luokka:Juutalaiset kirjailijat Luokka:Yhdysvaltalaiset kirjailijat Luokka:Yhdysvaltalaiset kriitikot Luokka:Vuonna 1933 syntyneet Luokka:Vuonna 2004 kuolleet
Käyrätorvi

Käyrätorvi () on vaskipuhaltimiin kuuluva soitin. Käyrätorvi on kehittynyt varhaisista metsästystorvista. Torven putkiston pituus on 3–5 metriä. Luonnontorven viritystä vaihdettiin lisäämällä ja poistamalla eri pituisia putkia, mutta nykyaikaisessa torvessa sama tehdään venttiilien avulla. Torven pituutta lyhentämällä viritys nousee, ja pidentämällä viritys saadaan matalammaksi. Myös ansatsi eli huuliote vaikuttaa äänen korkeuteen. Nykyään putket täytyy irrottaa vain vesihöyrystä tiivistyneen veden poistamiseksi. ==Soittaminen== Käyrätorvea soitetaan siten, että venttiilejä säädetään vasemmalla kädellä ja oikea käsi työnnetään kevyesti kellon sisään, muutoin käyrätorvesta soitetut äänet saattavat olla epästabiileja. Käyrätorvessa on 3 tai joskus 4 venttiiliä, kuten trumpetissakin. Trumpetissa kuitenkin käytetään yleisimmin pumppuventtiileitä, kun taas käyrätorvessa nykyään on usein sylinteriventtiilit. Tuplatorvissa on myös neljäs venttiili, jolla saadaan normaalisti f-viritteinen torvi b-viritteiseksi. Käyrätorvesta pidellään kiinni siten, että vasen käsi pitelee soitinta pikkusormella venttiilien alapuolelta. Oikea käsi on kelloon työnnettynä, mutta ei sen sisällä, ääntä tukkivasti. Käyrätorvi on melko painava soitin pienimmille, koska sitä on pideltävä kiinni käsien varassa. Nuoremmille soittajille on myös pienempiä torvia, joita voi soittaa istualtaan torvi polven varassa. On valmistettu myös tankoja, joilla soitin tuetaan suoraan lattiaan. ==Musiikkia käyrätorvelle== *Ludwig van Beethoven: F-duurisonaatti käyrätorvelle ja pianolle, opus 17 *Benjamin Britten: Serenadi käyrätorvelle, tenorille ja jousille, opus 31 *Wolfgang Amadeus Mozart: Käyrätorvikonsertot nro 2 Es-duuri, KV 417 ja nro 4 Es-duuri, KV 495 *Robert Schumann: Adagio ja allegro käyrätorvelle ja pianolle, opus 70 *Richard Strauss: Käyrätorvikonsertot nro 1 Es-duuri ja 2 Es-duuri *Oliver Knussen: Käyrätorvikonsertto *Aulis Sallinen: Käyrätorvikonsertto ”Campane ed Arie” *Kalevi Aho: Käyrätorvikonsertto *Osmo Tapio Räihälä: Käyrätorvikonsertto *Esa-Pekka Salonen: Concert étude ===Käyrätorviosuuksia muissa teoksissa=== *Johannes Brahms: Ensimmäinen sinfonia (neljäs osa) *Ludwig van Beethoven: kolmas sinfonia (kolmas osa) *Maurice Ravel: Pavane kuolleelle prinsessalle *Richard Strauss: Till Eulenspiegel *Pjotr Tšaikovski: Viides sinfonia (toinen osa) *Richard Wagner: Siegfried (toinen näytös) *Richard Wagner: Götterdämmerung: (kolmas näytös) Luokka:Vaskipuhaltimet Luokka:Seulonnan keskeiset artikkelit
Sveitsin lippu

Sveitsin lippu ja vaakuna ovat Sveitsin valtiolliset tunnukset. Ne perustuvat Schwyzin kantonin lippuun, jonka värit ja muoto ovat peräisin Rooman valtakunnasta. == Lippu == Sveitsin lippu on Sveitsin valtion käyttämä virallinen lippu, joka koostuu kahdesta osasta: * punainen taustaneliö * valkoinen, tasasivuinen risti, jonka jokaisen sakaran pituus on 1/6 pidempi kuin leveys Lippu sai alkunsa, kun sveitsiläiset armeijat vaadittiin saada saman lipun alle ja vaatimus toteutettiin vuonna 1339. Sen asema vakiintui vähitellen, vaikka kantonit käyttivätkin omia perinteisiä lippujaan hyvin pitkään. Vuonna 1848 se otettiin virallisesti käyttöön ja vuonna 1889 siihen tehtiin pieniä muutoksia.Suuri lippukirja, s. 143 Sveitsin kauppa-alukset käyttävät lipusta muotoon 2 : 3 sovitettua versiota. Punainen Risti käyttää tunnuksenaan Sveitsin lipun käänteisversiota, punaista ristiä valkoisella pohjalla, jonka Punaisen Ristin sveitsiläinen perustaja Henri Dunant valitsi. == Vaakuna == Sveitsin vaakuna on symboleiltaan samanlainen lipun kanssa. Kilven muotoa ei ole laissa määritelty, ja jopa virallisissa yhteyksissä käytetäänkin useita muunnelmia. == Kantoneiden liput == Image:Flag of Canton of Aargau.svg|Aargau Image:Flag of Canton of Appenzell Ausserrhoden.svg|Appenzell Ausserrhoden Image:Flag of Canton of Appenzell Innerrhoden.svg|Appenzell Innerrhoden Image:Flag of Canton of Basel Land.svg|Basel-Landschaft Image:Flag of Canton of Basel.svg|Basel-Stadt Image:Flag of Canton of Bern.svg|Bern Image:Flag of Canton of Fribourg.svg|Fribourg Image:Flag of Canton of Geneva.svg|Geneve Image:Flag of Canton of Glarus.svg|Glarus Image:Flag of Canton of Graubünden.svg|Graubünden Image:Flag of Canton of Jura.svg|Jura Image:Flag of Canton of Lucerne.svg|Luzern Image:Flag of Canton of Neuchâtel.svg|Neuchâtel Image:Flag of Canton of Nidwalden.svg|Nidwalden Image:Flag of Canton of Obwalden.svg|Obwalden Image:Flag of Canton of Schaffhausen.svg|Schaffhausen Image:Flag of Canton of Schwyz.svg|Schwyz Image:Flag of Canton of Solothurn.svg|Solothurn Image:Flag of Canton of Sankt Gallen.svg|Sankt Gallen Image:Flag of Canton of Thurgau.svg|Thurgau Image:Flag of Canton of Ticino.svg|Ticino Image:Flag of Canton of Uri.svg|Uri Image:Flag of Canton of Valais.svg|Valais Image:Flag of Canton of Vaud.svg|Vaud Image:Flag of Canton of Zug.svg|Zug Image:Flag of Canton of Zürich.svg|Zürich == Lähteet == * === Viitteet === == Aiheesta muualla == Luokka:Valtioiden liput Luokka:Valtioiden vaakunat lippu
Maumoon Abdul Gayoom

Maumoon Abdul Gayoom (arab. مأمون عبد القيوم; dih. މައުމޫން ޢަބްދުލް ޤައްޔޫމް; (s. 29. joulukuuta 1937) toimi Malediivien presidenttinä vuosina 1978-2008\. Hänen edeltäjänsä oli Ibrahim Nasir. Hänet valittiin kuudennelle viisivuotiskaudelle lokakuussa 2003, jolloin hän sai 90,28 % äänistä. Hän oli valitsijamiesten valitsema ainoa ehdokas ja kansalaisilla oli käytettävissään ainoastaan kyllä tai ei -ääni. Gayoomin vastustajat kritisoivat häntä autoritaarisesta hallinnosta ja diktatuurista, mutta monien malediivilaisten mielestä maan kehitys viimeisten vuosikymmenten aikana ei olisi ollut mahdollista ilman Gayoomia. Amnesty International on raportoinut vuonna 2003 maassa tapahtuneista ihmisoikeusrikkomuksista. Syyskuussa 2003 maassa puhkesi hallituksenvastainen kapina. Gayoom oli myös maan puolustus- ja valtiovarainministeri pitkään, mutta luopui näistä viroista 1. syyskuuta 2004. Hänellä on neljä lasta. ==Vaalit 2008== Vuonna 2008 Malediiveilla järjestettiin ensimmäisen kerran demokraattiset presidentinvaalit, joissa vastakkain olivat Gayoom ja entinen mielipidevanki Mohamed Nasheed. Vaalien ensimmäinen kierros pidettiin 8. lokakuuta 2008. Gayoom sai tuolloin 41 prosenttia äänistä Nasheedin jäädessä 25 prosenttiin. Vaalien toisella kierroksella 28. lokakuuta Gayoom sai kuitenkin vain 46 prosenttia äänistä häviten täten oppositiojohtaja Nasheedille. ==Lähteet== == Aiheesta muualla == Luokka:Malediivien presidentit Luokka:Diktaattorit Luokka:Vuonna 1937 syntyneet Luokka:Elävät henkilöt
Apotti

Apotti on useissa katolisissa veljeskunnissa sekä muissa vanhemmissa munkkikunnissa munkkiluostarin johtajasta käytetty virkanimi.Aikio ja Vornanen 1993, .s 52 Sana tulee aramean kielen sanasta abba "isä". Apotti oli alkuaan kenestä tahansa arvostetusta munkista käytetty kunnianimitys. Ortodoksisessa kirkossa apottia vastaava nimitys on igumeeni ja naisluostarin johtajasta puhuttaessa igumenia. == Lähteet == *Annukka Aikio ja Rauni Vornanen: Uusi sivistyssanakirja. Kustannusosakeyhtiö Otava 1993. ISBN 951-1-11365-8. ==Katso myös== *Abbedissa *Abbé == Lähteet == * Luokka:Kirkolliset virat Luokka:Kristillinen luostarilaitos
Auvergne

Auvergne [ovɛʁɲ] oli Ranskan alue Ranskan keskiylängöllä. Sen keskusta on Clermont-Ferrandin kaupunki. Alueella asuu 1,3 miljoonaa ihmistä, joista kolmannes asuu Clermont-Ferrandin suurkaupunkialueella. Vuoden 2016 hallintouudistukseta Auvergnen hallinnollinen alue lakkautettiin ja siitä tuli osa Auvergne-Rhône-Alpesin hallintoaluetta. Auvergne on myös Ranskan historiallinen maakunta, joka on saanut nimensä alueella asuvan kelttikansan, arvernien, mukaan. Auvergne on vanhaa tuliperäistä aluetta, jonka vuoret ovat sammuneita tulivuoria. Alueella on kivennäisvesilähteitä ja niiden ympärillä kylpylöitä (muun muassa Vichy sijaitsee Auvergnessa). == Lähteet == *
Edsger Dijkstra

Edsger Wybe Dijkstra [ˈdɛikstra] (11. toukokuuta 1930 Rotterdam, Alankomaat – 6. elokuuta 2002 Nuenen, Alankomaat) oli hollantilainen tietojenkäsittelyteoreetikko. Dijkstra opiskeli teoreettista fysiikkaa Leidenin yliopistossa. Hän työskenteli tutkijana Burroughs Corporationissa 1970-luvun alussa. Hän työskenteli Eindhovenin teknillisessä yliopistossa Alankomaissa ja vuodesta 1984 Texasin yliopistossa Austinissa Yhdysvalloissa. Dijkstra jäi eläkkeelle vuoden 1999 marraskuussa. Hänen tunnetuin saavutuksensa lienee Dijkstran algoritmina tunnettu graafialgoritmi. Dijkstra käytti myös ensimmäistä kertaa esimerkkiä ”aterioivista filosofeista” esimerkkinä synkronoimisongelmasta vuonna 1965. Dijkstra myös esitteli semaforien konseptin.http://www.cs.utexas.edu/users/EWD/ewd00xx/EWD35.PDF Eindhovenin yliopistossa hän johti ryhmää, joka toteutti THE- käyttöjärjestelmän. Turing-palkinnon hän sai 1972. Vuonna 1968 Dijkstra kirjoitti artikkelin Go To Statement Considered Harmful GOTO-käskystä. Dijkstran mukaan samanlaisia ehdotuksia GOTO:n rajoittamiseksi ovat esittäneet myös Niklaus Wirth ja C. A. R. Hoare vuonna 1966 ALGOLiin liittyen (artikkelissa A contribution to the development of ALGOL). Dijkstran kirjoitus on muodostunut klassikoksi tietojenkäsittelytieteessä. Dijkstra oli mukana ryhmässä, joka toteutti ensimmäisen ALGOL 60 -kääntäjän. 1970-luvulta lähtien Dijkstran tutkimus keskittyi ohjelmien formaaliin verifiointiin, ohjelman oikeellisuuden todentamiseen formaaleilla menetelmillä. Dijkstra kuoli syöpään 6. elokuuta 2002 pitkällisen sairauden jälkeen. == Lähteet == == Aiheesta muualla == * Dijkstra, E. W.: Go To Statement Considered Harmful . Communications of the ACM, Vol. 11 (1968) 147–148. * Edsger W. Dijkstra: The Structure of the "THE"-Multiprogramming System (PDF) * Dijkstran julkaisukokoelma. * Luokka:Tietotekniikan kehittäjät Luokka:Tietojenkäsittelytieteilijät Luokka:Alankomaalaiset tieteilijät Luokka:Vuonna 1930 syntyneet Luokka:Vuonna 2002 kuolleet Luokka:Turing- palkinnon saajat
Cluny

thumb|Maisemaa Clunysta Cluny on 4 552 asukkaan (2006) kaupunki Grosnejoen laaksossa Ranskassa. Kaupunki rakentui alun perin Clunyn benediktiiniläisluostarin ympärille. Clunyssa sai 900-luvulla alkunsa länsimaisen kirkon uudistusliike. Clunyläinen uudistusliike tuomitsi muun muassa pappien avioliitot ja simonian sekä maallisten johtajien sekaantumisen paavin valintaan. Liike saavutti huippunsa paavi Leo IX:n ja paavi Gregorius VII:n aikoihin 1000-luvun loppupuolella. == Lähteet == == Aiheesta muualla == * Virallinen kotisivu Luokka:Ranskan kaupungit Luokka:Saône-et-Loiren kunnat
Niklaus Wirth

Niklaus Emil Wirth (15. helmikuuta 1934 Winterthur – 1. tammikuuta 2024) oli sveitsiläinen tietojenkäsittelytieteilijä. Wirth valmistui insinööriksi 1959 Sveitsin liittovaltion teknillisestä korkeakoulusta (ETH) Zürichissä. Vuonna 1960 hän sai diplomi-insinöörin arvon Laval-yliopistosta Kanadassa ja 1963 tohtorin arvon Kalifornian yliopistosta, Berkeleystä. Wirth työskenteli 1963–1967 tietotekniikan apulaisprofessorina Stanfordin yliopistossa ennen kuin sai 1968 professorin viran ETH Zürichistä. Hän työskenteli kaksi vuotta myös Xerox PARC:ssa Kaliforniassa. Wirth jäi eläkkeelle huhtikuussa 1999. Wirth on suunnitellut Algol W-, Euler-, Pascal-, Modula-, Modula-2- ja Oberon- ohjelmointikielet. Hän oli myös mukana suunnittelemassa Lola- laitteistosuunnittelu- ja simulointijärjestelmää. Wirth sai Turing-palkinnon vuonna 1984 suunnittelemistaan ohjelmointikielistä Euler, Algol W, Modula ja Pascal. Wirth on saanut myös muun muassa IEEE Computer Society Pioneer Award -palkinnon 1987. Wirthin kaksi ensimmäistä ohjelmointikieltä olivat Euler (1965) ja PL/360 (1968), joiden jälkeen hänet kutsuttiin mukaan työryhmään kehittämään Algol-kielen seuraavaa versiota Algol-60:n seuraajaksi. Wirthin ehdottama Algol W oli yksinkertaisempi kuin Adriaan van Wijngaardenin ehdotus, josta tuli Algol-68. Ehdotuksen hylkäyksen jälkeen Wirth lähti Algol-kielen työryhmästä ja muokkasi ehdotuksestaan Pascal-kielen. Pascal oli yksinkertainen ja joustava kieli, joka oli suunniteltu nopeaan kääntämiseen tehokkaaksi koodiksi. Pascal säilytti Algolin rakenteen, mutta karsi monimutkaisuutta ja lisäsi tuen käyttäjän määrittämille tietotyypeille. Pascal otettiin käyttöön vuonna 1971 opetuksessa ETH:ssa, josta se levisi muihin yliopistoihin. Kielen yksinkertaisuus ja tehokkuus teki siitä suositun henkilökohtaisissa tietokoneissa, joissa oli rajallisesti muistia ja tallennustilaa. Wirth vaikutti ETH:ssa Lilith-työaseman ja sen seuraajan Ceresin kehitykseen. Oberon System -järjestelmän kehitykseen kehitettiin Oberon-ohjelmointikieli, jota käytettiin Modula-2:n sijaan. Wirthin kuuluisin artikkeli on Program Development by Stepwise Refinement ja hänen merkittävin teoksensa Algorithms + Data Structures = Programs. Wirthin mukaan on nimetty tietojen­käsittely­alalla sanan­parreksi tullut Wirthin laki. Väitteen mukaan ohjelmistot hidastuvat nopeammin kuin Mooren lain mukainen tietokoneiden suorituskyvyn kasvu. == Teoksia == * == Lähteet == == Aiheesta muualla == *Kotisivu ja biografia * Niklaus E. Wirth * Niklaus Wirth, Program Development by Stepwise Refinement (PDF), Communications of the ACM, Vol. 14, No. 4, April 1971, pp. 221–227, online edition, * Luokka:Tietojenkäsittelytieteilijät Luokka:Sveitsiläiset tieteilijät Luokka:Vuonna 1934 syntyneet Luokka:Vuonna 2024 kuolleet Luokka:Seulonnan keskeiset artikkelit Luokka:Turing-palkinnon saajat Luokka:Xeroxin henkilöstö